== Karriere ==
Grove blev [[sekondløjtnant]] i [[Søetaten]] (1776), [[premierløjtnant]] (1784), [[kaptajnløjtnant]] (1794) og [[kaptajn (militær)|kaptajn]] (1797), men trådte ud af officersstanden, da han i 1803 blev udnævnt til civildeputeret i Admiralitets- og Kommissariatskollegiet. I mange år og under meget vanskelige forhold beklædte han denne stilling. Sammen med [[Steen Andersen Bille (statsminister)|Steen Bille]] traf han i 1807 beslutningen om at ødelægge flåden, før den faldt i englændernes hænder, og i de følgende år medvirkede han til oprettelsen af landets kanonbådsforsvar og grundlæggelsen af en ny flåde.
Historie Kartografi